Zuma: ‘Ons moet Wes-Kaap terugvat’ | Maroela Media
President Jacob Zuma het Dinsdag aan inwoners van Nyanga in Kaapstad gesê die ANC moet die Wes-Kaap terugkry.
“Ons moet die provinsie terugvat,” het Zuma aan pendelaars by die Nyanga-treinstasie gesê. Zuma het Dinsdag in Nyanga en Phillipi rondgestap om voorbrand te maak vir die ANC se 103de verjaarsdagvieringe wat die week in Kaapstad plaasvind.
Zuma en sy gevolg van lyfwagte en swaar gewapende polisiebeamptes se eerste stop was in Phillipi waar hy deur ŉ klein groep inwoners gegroet is. Hilda Sekeleni (75) het aan die president gesê sy bly in ŉ twee slaapkamer huis saam met haar nege kleinkinders en dat haar pensioen nie genoeg is om vir die kinders te sorg nie.
Sekeleni het gesê die kinders deel ŉ bed en dat van hulle op die grond moet slaap. Volgens Sekeleni het Zuma gesê alles sal oukei wees. Op ŉ vraag aan Sekeleni of sy Zuma glo, het sy geantwoord: “Ek wil hom glo maar ek doen nie.”
Zuma het die inwoners genooi om Saterdag se byeenkoms by die Kaapstad-stadion by te woon om die ANC se totstandkoming te vier. Hy het hulle ook aangemoedig om die tydens die plaaslike verkiesings in 2016 vir die ANC te stem.
Zuma het gesê die Wes-Kaapse regering, waarvan die DA in beheer is, stel slegs belang om dienste aan die wit gemeenskappe in die provinsie te verskaf.
Broers soek ná vrou doodskok
Wys jou wat Zuma weet!!! Sien hy net ‘n wit gemeenskap in die Wes-Kaap? Hy en sy vriende moet minder oorsee rondkikker dan sal hulle meer weet wat plaaslik aangaan. Of staan ANC vir African National Circus? HA-HA-HA-HA!!!
Baie snaaks Christa.
Hulle het geen tyd nie om te sien wat plaaslik aangaan nie. Hulle moet eers hulle eie beursie vul.
Ek wil regtig vieslike goed sê…….
Ons het nou in die Kaap Provinsie vakansie gehou, alles daar is so mooi skoon teen ons Privinsie wat verwaarloos en vuil is. Is dit wat die ANC wil he? Hulle wil ons land vuil maak en afbreek. Dit is so vreeslik hartseer.
terwyl zuma op kaapse paaie rondzoem moet hy sy donkerbril afhaal en slaggate soek, hier aan die Oos Rand veral Boksburg is ons paaie vrot van slaggate asook straatligte op hoofroetes soos Rondbultweg wat jare geen ligte het nie maar die pale is daar. Kom zuma van die kaap af ry hy in ‘n verswakte Suid Afrika binne onder anc beheer, dan het hy die ,, cheek” om te se die mense in die Kaap sal ‘n beter lewe onder die kommuniste he